Valašské Meziříčí

Valašské Meziříčí je mesto v Česku v okrese Vsetín v Zlínskom kraji. 1. januára 2012 tu žilo 26 793 obyvateľov, z toho 13 033 mužov a 13 760 žien, pričom priemerný vek v meste bol 41,3 roka (muži 39,5 roka, ženy 43,0 roka).

Pôvodne šlo o dve mestá: Krásno nad Bečvou na pravom brehu a Meziříčí na ľavom brehu Rožnovskej Bečvy. Prvá zmienka o Meziříčí pochádza z roku 1297, ako mesto je známe od roku 1377. Pôvodne bol názov mesta len Meziříčí, prívlastok Valašské dostalo mesto v 18. storočí, ojedinele sa objavuje v roku 1718, do tej doby bolo nazývané Meziříčí nad Bečvou alebo Meziříčí pod Rožnovem. V druhej polovici 16. storočia boli okolo mesta postavené kamenné hradby. Počas tridsaťročnej vojny bolo mesta niekoľkokrát zničené oboma vojskami tak, že niektoré domy na predmestí, ale aj vo vnútri hradieb už neboli nikdy obnovené. Hradby boli odstránené v polovici 19. storočia. Od roku 1850 bolo mesto sídlom okresného hajtmanstva. Krásno bolo povýšené na mestečko v roku 1491. Mesta boli zlúčené v roku 1924, keď sa s počtom obyvateľov 8000 stalo mesto najväčším na Valašsku. Historické jadro samotného Valašského Meziříčia bolo vyhlásené mestskou pamiatkovou zónou.

Po roku 1945 sa stalo Valašské Meziříčí jedným z centier chemického a sklárskeho priemyslu. V európskom kontexte je významnou manufaktúrou na výrobu gobelínov.

 Mestské časti 
Bynina
Hrachovec
Juřinka
Krásno nad Bečvou
Lhota u Choryně
Podlesí
Valašské Meziříčí

 Partnerské mestá 
  Budva, Čierna Hora, 2001
  Bussum, Holandsko, 1990
  Čadca, Slovensko, 1998
  Čačak, Srbsko, 2005
  Sevlievo, Bulharsko, 2005

 Referencie 

 Pozri aj 
 Zoznam miest v Česku
 Zoznam obcí v Česku

 Iné projekty 

 Externé odkazy 


 Zdroj 


Kategória:Mestá v Česku
Kategória:Obce okresu Vsetín
Kategória:Mestské pamiatkové zóny v Česku